google/wiki40b huggingface dataset:
Sixto Rodriguez

Sixto Rodriguez (* 10. júl 1942, Detroit, Michigan, USA), celým menom Sixto Diaz Rodriguez, hudobne známy tiež ako Rodríguez, Rod Riguez, prípadne Jesús Rodríguez, je americký folkrocková hudobník mexického pôvodu. Medzinárodne známym sa stal vďaka dokumentárnemu filmu Pátranie po Sugar Manovi (Searching for Sugar Man) z roku 2012.

Hudobná kariéra v rokoch 1967-1973 a 1979-1981

Jeho kariéra začala v hudobných kluboch amerického Detroitu. Prvý singel vydal v spoločnosti Impact Records už roku 1967. Nepredával sa a nahrávacia spoločnosť preto o ďalšie piesne už nemala záujem. O viac ako dva roky neskôr sa však o jeho sugestívnych piesňach a spevu dopočuli producenti Dennis Coffey a Mike Theodore, ktorých svojim prejavom veľmi zaujal. V nadväznosti na to potom roku 1970 u americkej spoločnosti Sussex Records vydal album Cold Fact. Hoci sa album dobre nepredával, vyšiel o rok neskôr druhý album Coming from Reality. Rozpracovaný tretí album už zostal nedokončený, pretože nahrávacia spoločnosť od zmluvy odstúpila kvôli komerčnému neúspechu doterajších nahrávok.
Potom sa vrátil ku klubovému hraniu a na živobytie si zarábal prevažne ako nekvalifikovaný stavebný robotník. Súčasne si tiež doplňoval vzdelanie. Roku 1981 získal bakalársky titul z filozofie na verejnej štátnej škole Wayne State University's Monteith College v Detroite. Celkovo však žil spôsobom života nižšej triedy. Z vyprodukovaných nahrávok žiadne platby nedostával.
Medzitým sa jeho nahrávky dostali do Austrálie, Nového Zélandu, Južnej Afriky a niekoľkých ďalších krajín. Vzhľadom k tomu, že už na hudobné vydavateľstvo nebol nijak napojený a nahrávky navyše často kolovali privátnymi cestami, nemal o ich obľube žiadne informácie. Na prelome sedemdesiatych a osemdesiatych rokov na krátky okamih obnovil svoju hudobnú kariéru po tom, keď dostal správu o popularite svojich piesní v Austrálii. Koncerty v Austrálii boli však nakoniec len epizódnou záležitosťou.

Sugar Man

Dokumentárny film Pátranie po Sugar Manovi z roku 2012 mapuje popularitu nahrávok v JAR, kde v sedemdesiatych a osemdesiatych rokoch vládol režim apartheidu a krajina sa ocitla v medzinárodnej izolácii. Jeho nahrávky sa medzi mladými Afrikánci šírili živelným spôsobom a súčasne s nimi kolovala aj legenda, že ich autor spáchal samovraždu. Rodriguezove nahrávky ovplyvnili celú generáciu Afrikáncov, o samotnom spevákovi ale prakticky nikto nič nevedel.
Až v deväťdesiatych rokoch 20. storočia sa dvom fanúšikom podarilo zistiť niektoré skutočnosti o jeho živote a spojiť sa s ním. Následné koncerty v JAR zaznamenali veľký ohlas a odštartovali jeho oživenú kariéru.
Zaujímavosťou je, že hoci významná časť sekvencií filmu (vrátane autentických záberov do publika v hale s niekoľkými tisíckami ľuďmi) ​​bola natočená v JAR, takmer sa v nich neobjavujú černosi. Tento fakt je možné pripísať tomu že Rodriguezova popularita v JAR bola takmer výlučne záležitosťou Afrikánskej komunity, ako o tom vo filme hovorí Willem Möller.
Villers-Saint-Barthélemy

Poloha

Obec má rozlohu 9,9 km². Najvyšší bod je položený 185 m n. m. a najnižší bod 79 m n. m.

Obyvateľstvo

Počet obyvateľov obce je 465 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Turniansky potok (prítok Váhu)

Prameň

Pramení v juhozápadnom výbežku Strážovských vrchov na juhojuhozápadnom svahu Mackovej (681,3 m n. m.), v lokalite Babie doly, v nadmorskej výške približne 495 m n. m.

Smer toku

Od prameňa tečie sprvu na krátkom úseku severojužným smerom, v osade Jarky sa prudko stáča na severozápad. Nad Mníchovou Lehotou sa stáča a obcou preteká severoseverozápadným smerom, pod obcou výraznejšie rozširuje koryto a stáča sa západným smerom. Medzi obcou Trenčianska Turná a sútokom so Soblahovským potokom tečie prechodne na západoseverozápad, odtiaľ pokračuje k sútoku so Sedličianskym potokom na juhozápad, potom už tečie k ústiu západojuhozápadným smerom.

Ústie

Do Váhu ústi západne od obce Trenčianske Stankovce v nadmorskej výške cca 197 m n. m.
Condorcetovo kritérium

Condorcetov kandidát alebo Condorcetov víťaz volieb je kandidát, ktorý je v porovnaní s každým iným protikandidátom preferovaný väčším počtom voličov. Neformálne býva ako Condorcetov víťaz označovaná osoba, ktorá by vyhrala proti akémukoľvek kandidátovi, ak by súperili vo voľbách len oni dvaja. Takýto Condorcetov víťaz nemusí vždy existovať, táto skutočnosť býva označovaná ako Condorcetov volebný paradox.
Volebný systém spĺňa Condorcetovo kritérium, ak zvolí Condorcetovho kandidáta za predpokladu, že takýto kandidát existuje. Metódy spĺňajúce Condorcetovo kritérium sú známe ako Condorcetove metódy (napr. Schulzova, Nansonova či Dodgsonova metóda).
Tieto javy sú pomenované podľa francúzskeho matematika a filozofa Jeana Antoina Condorceta.
Going Under

Kompozícia

Podľa hudobnej publikácie od Alfred Music Publishing na webstránke Musicnotes.com je „Going Under“ rocková, alternatívna metalová, gotická rocková, hard rocková a chamber popová skladba nahraná v bežnom takte s pomalým a voľným tempom 84 úderov za minútu. Skladba je napísaná v tónine H mol, pričom vokálny rozsah Amy Lee sa pohybuje od E₃ to D♯5.
Raniak stromový

Rozšírenie a početnosť

Raniak stromový žije v Palearktíde od 10. poludníka západnej dĺžky po južný Ural a z časti aj v orientálnej oblasti.

Rozšírenie na Slovensku

Raniak stromový žije v letnom a prechodnom období pravdepodobne na celom území Slovenska do 1 000 m n. m. a mimo rozsiahlych polí.
Zo 429 mapovacích kvadrátov DFS sa raniak stromový vyskytol iba v letnom a v prechodných obdobiach v 85 (19,7% rozlohy Slovenska) v nadmorských výškach 98 – 1 220 m n. m..
Ľudmila Lakomá-Krausová

Tvorba

Vo svojej tvorbe sa zameriava na komornú maľbu, krajinomaľbu, figurálne kompozície, zátišia, uplatňuje tiež sakrálne motívy a vytvára veduty. Pri interpretácii uprednostňuje prírodnú realitu - rodisko, dedinské zákutia so zvyškami starej ľudovej architektúry, lúčne kvety. Svoje pocity, radosť i bolesť, vyjadruje prostredníctvom uvoľnenej kompozície tvarov a farebných línií. Neodmysliteľnou súčasťou jej tvorby je tiež ľudová slovesnosť vyjadrená v tanci (zemplínsky folklór).
Afrodeisios z Élidy

Afrodeisios (starogr. Ἀφροδείσιος – Afrodeisios) bol olympijský víťaz v jazdeckých pretekoch v roku 53.
Tiberios Klaudios Afrodeisios z Élidy, si na 208. olympijských hrách vybojoval víťazstvo v jazdeckých pretekoch. Dostihy (kelés) zaviedli v Olympii na 33. hrách v roku 648 pred Kr. Prvým víťazom tejto disciplíny bol Krauxidas z Krannónu.
Olympijské víťazstvo Afrodeisia uvádza nápis na podstavci IvO 226 (IvO = W. Dittenberger a K. Purgold, nápisy Olympia, Berlin 1896.) jeho nezachovanej sochy, archeológmi objavený v areále Olympie východne od Diovho chrámu.
Langonnet

Poloha

Obec má rozlohu 85,4 km². Najvyšší bod je položený 292 m n. m. a najnižší bod 104 m n. m.

Obyvateľstvo

Počet obyvateľov obce je 1 905 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Národná identita

Národná identita je jednak sám fakt národa. Zahŕňa územie národa, spoločný jazyk, zvyklosti a kultúru, ale aj vedomie o nich ako toho, čo určuje jednotlivé práva a väzby k tomuto národu. Podľa niektorých má toto vedomie vyjasniť a ospravedlniť spôsoby, akými sa ľudia združujú do užšieho spolužitia v rámci národa.
Courcelles-sur-Voire

Poloha

Obec má rozlohu 4,9 km². Najvyšší bod je položený 172 m n. m. a najnižší bod 113 m n. m.

Obyvateľstvo

Počet obyvateľov obce je 38 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šopronsko–fertődsky obvod

Šopronsko–fertődsky obvod (maď. Sopron–Fertődi kistérség) je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Šopron.
Boyne (rieka v Írsku)

Prameň

Rieka vyteká z tzv. Trinity Well v lokalite Newbury Hall na úpätí vrchu Carbury Hill (142 m n. m.), na území obce Carbury v county Kildare.

Priebeh toku

Od prameňa tečie rieka sprvu oblúkom prehnutým na juh západným smerom, severozápadne od mesta Edenderry sa stáča na sever. Po pribratí Yellow River pokračuje na severovýchod až k miestu, kde sa križuje s korytom Royal Canal, odtiaľ tečie prechodne na sever až k sútoku s vodným tokom tečúcim cez Ballivor, pričom sa viackrát esovito stáča. Potom koryto rieky opisuje tvar písmena „S“ a po pribratí rieky Knightsbrook tečie znovu na severovýchod. Pri obci Dowdstown mení smer toku na sever až k mestu Navan, kde po pribratí najvýznamnejšieho prítoku, Blackwater zľava, sa stáča a severovýchodným smerom tečie k mestu Slane. Odtiaľ smeruje východným smerom cez historické územie Boyne Valley, potom sa esovito stáča a pokračuje v blízkosti miesta historickej bitky na pravom brehu. Ďalej už pokračuje východným smerom k ústiu, pričom podteká diaľnicu M1 a preteká ešte cez Droghedu, kde výrazne rozširuje svoje koryto.

Ústie

Boyne sa vlieva do Írskeho mora juhovýchodne od obce Baltray (na východ od mesta Drogheda).

Využitie

Rieka je splavná v dĺžke 31 km medzi mestami Navan a Drogheda, ďalších cca 17 km medzi Droghedou a ústím je splavných v závislosti na stave vodnej hladiny. V Boyne sa loví pstruh potočný, pleskáč, ostriež, šťuka, plotica a losos.
(225088) 2007 OR10

(225088) 2007 OR₁₀ je veľmi veľký planetoid v rozptýlenom disku. Je to najväčšie známe teleso v slnečnej sústave bez názvu. Je približnej rovnakej veľkosti ako Haumea a pravdepodobne je to trpasličia planéta.
Dr. Ema

Dej

Ema Lišková (Soňa Norisová) je psychologička, ktorá so svojimi klientmi rieši problémy týkajúce sa rodiny, vzťahov, starostí s dospievajúcimi deťmi tak, že ich dokáže nasmerovať, aby svoj problém vyriešili vlastným spôsobom. Emin súkromný život nie je jednoduchý a o záchranu svojho vzťahu musí bojovať.

Produkcia

Autorkou námetu je Kristína Cibulková, ktorá už v minulosti produkovala pre JOJ seriály ako Dedičstvo a Deň a noc. Seriál je natáčaný na kamery s optikou Arri Alexa hlavným kameramanom Tomášom Stanekom, pod réžiou Romana Fábiana. Seriál mal mať 14 častí, no JOJ ukončí seriál 30. októbra 2014, teda 9. časťou.
Extraliga hádzanárov 2008/09

Systém súťaže

Systém súťaže sa oproti predchádzajúcim sezónam zmenil, zjednodušil sa. Nehrala sa ani nadstavbová časť, ani prelínacia súťaž. Najprv sa hrala štvorkolová základná časť, ktorá pozostávala z 28 kôl. Každý s každým sa stretol dvakrát doma a vonku. Po základnej časti 4 najlepšie družstvá postúpili do semifinále play-off. Všetky duely play-off sa hrali na 3 víťazné zápasy. Posledné družstvo po základnej časti zostúpilo v nasledujúcej sezóne do 1. ligy, kde ho nahradilo víťazné družstvo nižšej súťaže.
Cahuzac (Lot-et-Garonne)

Poloha

Obec má rozlohu 8,04 km². Najvyšší bod je položený 144 m n. m. a najnižší bod 58 m n. m.

Obyvateľstvo

Počet obyvateľov obce je 294 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fruktóza

Izoméry fruktózy

Fruktóza sa môže vyskytovať v piatich rôznych formách:
Najčastejšia forma výskytu je prípade kryštalickej voľnej fruktózy forma α-D-fruktopyranózy, zatiaľ čo v zlúčeninách sa častejšie nachádza ako β-D-fruktofuranozid. V roztoku pripadá na fruktopyranózu 70% a na fruktofuranózu 22%. Zvyšnú časť tvoria tri ostatné formy.
Fuveau

Poloha

Obec má rozlohu 30,02 km². Najvyšší bod je položený 381 m n. m. a najnižší bod 179 m n. m.

Obyvateľstvo

Počet obyvateľov obce je 9070 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laines-aux-Bois

Poloha

Obec má rozlohu 16,43 km². Najvyšší bod je položený 277 m n. m. a najnižší bod 123 m n. m.

Obyvateľstvo

Počet obyvateľov obce je 510 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maupas (Aube)

Poloha

Obec má rozlohu 4,26 km². Najvyšší bod je položený 159 m n. m. a najnižší bod 129 m n. m.

Obyvateľstvo

Počet obyvateľov obce je 98 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vlajka Haiti

Vlajka Haiti má dva vodorovné pruhy, modrý a červený. V jej strede je biely obdĺžnik, v ktorom je vyobrazený haitský štátny znak z roku 1806. Na zelenom trávniku je vojenský bubon, za ním dve skrížené sekery a palma v prirodzených farbách. Po oboch stranách stoja delá, vlajky, kotvy a pušky s bodákmi. Pod nimi je biela stuha s čiernym heslom L´UNION FAIT LA FORCE (V jednote je sila). Nad palmou je červená čiapka slobody. Všetko to pripomína boj krajiny za slobodu na začiatku 19. storočia.
Od roku 1798 viala na ostrove francúzska trikolóra, ale vodca povstalcov proti Francúzom J. J. Dessalines vypustil roku 1803 biely pruh reprezentujúci priateľstvo s nimi, v ktorom zároveň Haiťania videli symbol bieleho otrokárstva. Keď sa roku 1805 stal cisárom nahradil modrý pruh čiernym. Po Dessalinesovej násilnej smrti obnovil prezident A. Pétion roku 1806 v južnej časti ostrova farby modrú a červenú, ktoré sa používali v pruhoch ako vodorovných, tak zvislých. Horizontálna úprava však už od roku 1806 prevládala a keď po celom ostrove rozšíril svoju moc prezident J. P. Boyer, používala sa od roku 1822 už výhradne (modrý pruh nad červeným). Roku 1844 bol pridaný znak v bielom obdĺžniku, v rokoch 1964 – 1986 bol reštaurovaný pôvodný vzhľad vlajky, to je; zvislé pruhy čierny a červený, ale zo znaku bola vypustená čiapka slobody.
Karol Alexander Lotrinský

Pôvod

Narodil sa ako piaty syn lotrinského vojvodu Leopolda Jozefa a Alžbety Orleánskej; dvaja starší bratia však zomreli ešte pred jeho narodením. Staršími žijúcimi bratmi boli Leopold (1707 – 1723) a František Štefan (1708 – 1765), ktorý sa po otcovej smrti v roku 1729 stal ako František III. lotrinským vojvodom. Staršia sestra Alžbeta Terézia sa po vydaji stala sardinsko-piemontskou kráľovnou a mladšia Anna Charlotta vstúpila do kláštora.

Život

V roku 1744 sa oženil so sestrou svojej švagrinej Márie Terézie, Máriou Annou. Manželstvo zostalo bezdetné.
Survivors

Dej

Smrteľný vírus zasahuje Zem a ľudstvo stojí pred najväčšou skúškou vo svojej histórií. Každý človek bez ohľadu na svoje náboženstvo alebo farbu pleti je ochromený, najskôr nenápadne vyzerajúcou chrípkovou epidémiou, ktorá sa rozrastá do obrovských rozmerov a vymiera 90% ľudstva. Len mala hŕstka, tých čo odolali chrípke sa snaží prežiť..
Heterocyklická zlúčenina

Heterocyklická zlúčenina je pomenovanie organickej zlúčeniny, ktorej molekula je tvorená aspoň jedným uhlíkovým cyklom, v ktorom sa však priamo v cykle okrem uhlíka nachádza aj iný prvok, napríklad kyslík, síra, dusík (najčastejšie), vzácnejšie aj fosfor, selén, telúr a iné. Takýto cyklus sa nazýva heterocyklus a neuhlíkový atóm v ňom sa nazýva heteroatóm; slovo heterocyklus sa alternatívne používa aj ako synonymum výrazu heterocyklická zlúčenina.

Využitie

Skoro všetky heterocykly sú prírodného pôvodu. tvoria základné štruktúry živého organizmu. Všetky syntetické heterocykly sa získavajú z ropy.
Višuddha

Višuddha (sanskr.) je 5. čakra, krčná čakra, komunikačné centrum. Symbolizuje ju lotos so šestnástimi okvetnými lískami. Je umiestnená medzi krčnou jamkou a ohryzkom, otvára sa dopredu.
Základným princípom višuddhy je rezonancia bytia; jej zmyslovou funkciou je sluch; jej farbou svetlo modrá.
Premenenie Pána (Raffael)

Vznik diela

V roku 1515 sa kardinál Giulio de Medici stal biskupom v juhofrancúzskom Narbonne a pre miestnu katedrálu Saint-Just-et-Saint-Pasteur zadal u Raffaela objednávku na vytvorenie obrazu nad hlavný oltár s námetom Premenenia Ježiša Krista.
Prácu na diele Raffael začal v roku 1517 a po troch rokoch bolo dokončené. Do Francúzska sa však obraz nedostal. Kardinál, ktorý sa v roku 1523 stal pápežom (ako Klement VII.), obraz daroval rímskemu kostolu San Pietro in Montorio. Tu bol súčasťou hlavného oltára až do roku 1797 kedy sa počas Napoleonovej okupácie Talianska dostal, podobne ako mnoho ďalších vzácnych umeleckých diel, do Paríža. Napoleonov pád znamenal návrat umeleckých pokladov ich pôvodným majiteľom a obraz sa po osemnástich rokoch (v roku 1815) vrátil do Raffaelovej vlasti. Svoje umiestnenie našiel v expozíciách Pinakotéky Vatikánskych múzeí.
Pri návšteve svätopeterskej baziliky je možné v ľavej bočnej lodi uvidieť Oltár Premenenia Pána, za ktorým bola v roku 1774 osadená mozaiková kópia posledného Raffaelovho obrazu.

Kompozícia a ikonografia

Z kompozičného hľadiska je obraz rozdelený do dvoch horizontálnych línií majúcich za cieľ rozlíšenie Kristovej dvojitej podstaty, božskej a ľudskej.
V súlade s touto koncepciou Raffael na dosku preniesol dve epizódy zachytené v Matúšovom evanjeliu (Mt 17:1-3 a 14-18). Vo vrchnej časti je znázornená ústredná téma celého diela: Kristovo premenenie na hore Tábor. Ježiš sprevádzaný prorokmi Mojžišom a Eliášom odetý do belostného rúcha sa vznáša v aure svetla v oblakoch nad krajinou. Peter, Jakub a Ján sú na tejto premene účastní.
Spodná časť, na ktorej Raffael zachytil zázračné vyliečenie posadnutého chlapca, predstavuje Ježišovu ľudskú stránku. Expresívne držanie tela a strnulý pohľad neprítomne vyvrátených očí jednoznačne svedčia o chlapcovej chorobe. Nielen v tejto extrémne poňatej postave, ale i v stvárnení rodičov dieťaťa a ostatných okolostojacich, ktorých citové precítenie je zrejmé, sa odráža Raffaelova snaha o znázornenie fyzického a psychického výrazu postáv pomocou majstrovských maliarskych prostriedkov. Gestá niektorých z nich, dvíhajúcich ruky k nebu, symbolicky vyjadrujú spojenie oboch častí do jedného ideového celku.
Predpokladá sa, že na dokončení dolnej polovice obrazu sa podieľali členovia Raffaelovej dielne, predovšetkým Giulio Romano.

Odkaz diela

V tejto dokonalej kompozícii Raffael zhrnul všetky prvky obsiahnuté v súdobej maľbe. Premenenie Pána možno chápať ako posledný odkaz veľkého umelca, ktorého príliš krátky život bol veľmi plodný a bohatý na inšpirácie. Rovnako ako z tohto obrazu i z celého jeho diela cítiť harmóniu a rovnováhu, kde napätie alebo rúhačstvo nemá miesto. To je jeden z dôvodov, prečo sa Raffael javí i súčasníkom ako najlepší vykladač umenia svojej doby. Premenenie Pána je podľa maliara a historika Giorgia Vasariho považované za Raffaelovo dielo „najslávnejšie, najkrajšie a najviac božské“.
Munster (Haut-Rhin)

Poloha

Obec má rozlohu 8,64 km². Najvyšší bod je položený 794 m n. m. a najnižší bod 341 m n. m.

Obyvateľstvo

Počet obyvateľov obce je 4 889 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Odlievanie do pevnej formy

Odlievanie do pevnej formy je zlievarenská metóda, kedy sa dá forma použiť viackrát.

Význam

Najstarší známy typ odlievacich foriem. Nevýhoda je že kvôli opotrebeniu a iným vplyvom (zrnitosť atď.) sú odliatky dosť nepresné, nie ako frézované obrobky. Ale frézovanie zase dlho trvá a je preto aj drahé ale keď obrobok odlejeme, tak potom ho môžeme dofrézovať, čo už je oveľa lacenjšie, lebo odfrézovať stačí už len málo.
Nevýhodou je aj pomerne malá flexibilita – častejšie sa používa polostratená forma.

Otvorené

Železo sa naleje zhora, spodok sa rozleje podla formy a vrch ostane na vzduchu rovný. Po preklopení odliatok pekne vypadne. Najlacnejší typ formy. Nevýhoda je, že sa dajú odlievať len jednoduché tvary (podstavce, závažia atď.).

Dvojkadlubové

Dajú sa rozpojiť na dve časti. Sú pomerne lacné. Nevýhoda je, že na ryske je kvôli konicite najväčšia nepresnosť. Ryska sa aj najviac opotrebováva (pri nepresnom upínaní), preto býva niekedy extra spevnená a vymeniteľná. Ale dnes v dobe CNC sa radšej vyfrézuje nová forma.

Viackadlubové

Keď treba väčšiu presnosť alebo komplikovanejšie tvary. Väčšinou sa navrhujú počítačmi. Napríklad zadá sa tvar a presnosť, a počítač vypočíta počet kadlubov a ich tvary pre CNC.
Sú dosť drahé a aj upínanie sa mení podľa počtu kadlubov a tvaru rysky. Len na najfajnovejšie odliatky. Sú citlivejšie na opotrebovanie ako dvojky preto sa používajú len zriedkavo.
Lacnejšie je vždy rozložiť výrobok na viac dvojkadlubových dielcov a tie potom zmontovať.
Alebo, použiť normálnu dvojkadlubovú a na ryske bokovice. Ale ani to nie je najlacnejšie riešenie.
Väčšinou je lacnejšie ako toto použiť metódu stratenej formy. Tá je presnejšia a lacnejšia.

Vyklápanie

Obrobok sa nedá len tak nechať z formy vychladnúť. Väčšinou sa pred vyklopením ešte robí popúšťanie, hlavne pri kompikovanejších tvaroch, inak by popukali (najmä pri väčšom osahu síry), alebo by vznikli vnútorné zvyškové napätia = rýchlejšia únava materiálu. To sa robí najľahšie tak, že sa formy vyberú z pece, nejaký presný čas sa nechajú chladnúť, potom krátko naspeť do pece a zase von atď. To ale len pri malých prevádzkach (pri veľkých by unikalo veľa tepla). Pri veľkých sa napr. nechá voz s odliatkami prehnať cez popúšťaciu pec. Niekedy ale stačí nechať formy v peci cez noc pomaly vychladnúť.
Až keď sú odliatky popustené, prípadne aj zušľachtené, tak sa odliatky vyklopia.
Besse-et-Saint-Anastaise (obec)

Poloha

Obec má rozlohu 72,38 km². Najvyšší bod je položený 1 725 m n. m. a najnižší bod 805 m n. m.

Obyvateľstvo

Počet obyvateľov obce je 1 487 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Projet-Saint-Constant

Poloha

Obec má rozlohu 16,94 km². Najvyšší bod je položený 153 m n. m. a najnižší bod 75 m n. m.

Obyvateľstvo

Počet obyvateľov obce je 1 152 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mária Leszczyńská

Život

Keď knieža de Condé, prvý minister kráľa Ľudovíta XV. a potom jeho nástupca kardinál Fleury, hľadali manželku pre kráľa, chceli vybrať takú, ktorá by Francúzsko nevtiahla do komplikovaných politických vzťahov. Silný vplyv na výber nevesty mala i markíza de Prie, milenka kniežaťa de Condé. Mária sa stala dokonalou kandidátkou, keď Stanislav Leszczyński stratil politický význam. Svadba sa konala 4. septembra 1725. Nevesta bola kráľovi veľmi vďačná, že si ju vybral za manželku, o to viac, že svojím manželstvom mohla do istej miery kompenzovať rodičom stratu trónu.
Časom však Ľudovít dospel k názoru, že manželstvo s Máriou je zahanbujúca mezaliancia, už zverejnenie jeho plánu sa s ňou oženiť vzbudilo veľké pobúrenie. Mária prišla k dvoru skromne, hoci v dôsledku tohto manželstva pripadlo Francúzsku Lotrinsko. 
Manželstvo napriek tomu bolo zo začiatku veľmi šťastné, narodilo sa z neho desať detí (osem dcér a dvaja synovia), matke veľmi oddaných. Ľudovít XV. bol však notorický sukničkár, mal množstvo mileniek, ktoré kráľovnú na dvore odsúvali do úzadia. Najznámejšou z nich bola Madame de Pompadour, ktorá sa však k Márii správala úctivo. Mária o väčšine z nich vedela a trpela nimi, neostávalo jej však nič iné než ich akceptovať. Na druhej strane sa k nej Ľudovít správal vždy veľmi dobre, mala veľkú voľnosť, mohla si sama vyberať svojich priateľov a spoločnosť, na rozdiel od iných kráľovských manželiek mala možnosť stýkať sa so svojimi rodičmi.
Bola horlivou katolíčkou, čo po nej zdedili i jej deti. 
Jej kultúrnym vkladom do života versailleského dvora bolo každotýždenné organizovanie koncertov poľských chórov.
Michal Kútsky

Životopis

Študoval na gymnáziu v Komárne, na evanjelickom lýceu v Bratislave a na teologickej fakulte vo Viedni. Učiteľ hudby a organista v Skalici, tri roky učiteľ hudby a matematiky v Banskej Bystrici, 1863-1898 rektor školy a organista v Brezovej pod Bradlom, kde spolupracoval s Jarom Leškom a Štefanom Fajnorom. Posmrtne vyšla jeho partitúra k evanjelickému spevníku.
Hryzec vodný

Rozšírenie na Slovensku

Zo 429 mapovacích kvadrátov DFS sa celkovo vyskytol v 301 (69,8 % rozlohy Slovenska, do roku 1964 len v 51, 11,8 %) v nadmorských výškach 95 (Bodrog) – 1 700 m n. m. (Furkotská dolina vo Vysokých Tatrách).